CELEX: 62011CO0574
Language: da
Date: 2012-02-09 00:00:00
Title: Domstolens kendelse (Ottende Afdeling) af 9. februar 2012.#Novartis AG mod Actavis Deutschland GmbH & Co KG og Actavis Ltd.#Anmodning om præjudiciel afgørelse – Landgericht Düsseldorf – fortolkning af artikel 4 og 5 i Europa-Parlamentets og Rådets forordning (EF) nr. 469/2009 af 6. maj 2009 om det supplerende beskyttelsescertifikat for lægemidler (EUT L 152, s. 1) – certifikatets rækkevidde – udelukkende beskyttelse af lægemidler, der alene indeholder den beskyttede aktive ingrediens, eller udstrækning af beskyttelsen til lægemidler, der omfatter den beskyttede aktive ingrediens i kombination med en anden aktiv ingrediens.#Procesreglementets artikel 104, stk. 3, første afsnit – humanmedicinske lægemidler – supplerende beskyttelsescertifikat – forordning (EF) nr. 469/2009 – artikel 4 og 5 – en enkelt aktiv ingrediens, der har givet anledning til udstedelse af et sådant certifikat – beskyttelsens omfang – lægemiddel indeholdende flere aktive ingredienser, herunder det, der er omfattet af certifikatet.#Sag C-574/11.

Domstolens kendelse (Ottende Afdeling) af 9. februar 2012 – Novartis mod Actavis Deutschland og Actavis
      (Sag C-574/11)
      »Procesreglementets artikel 104, stk. 3, første afsnit – humanmedicinske lægemidler – supplerende beskyttelsescertifikat – forordning (EF) nr. 469/2009 – artikel 4 og 5 – en enkelt aktiv ingrediens, der har givet anledning til udstedelse af et sådant certifikat – beskyttelsens omfang – lægemiddel indeholdende flere aktive ingredienser, herunder det, der er omfattet af certifikatet«
      Tilnærmelse af lovgivningerne – ensartede lovgivninger – industriel og kommerciel ejendomsret – patentret – supplerende beskyttelsescertifikat for lægemidler – beskyttelse tildelt ved certifikatet – rækkevidde (Europa-Parlamentets og Rådets forordning nr. 469/2009, art. 4 og 5) (jf. præmis 18-21 og konkl.)
      Angående
      
         
               Anmodning om præjudiciel afgørelse – Landgericht Düsseldorf – fortolkning af artikel 4 og 5 i Europa-Parlamentets og Rådets
                  forordning (EF) nr. 469/2009 af 6. maj 2009 om det supplerende beskyttelsescertifikat for lægemidler (EUT L 152, s. 1) – certifikatets
                  rækkevidde – udelukkende beskyttelse af lægemidler, der alene indeholder den beskyttede aktive ingrediens, eller udstrækning
                  af beskyttelsen til lægemidler, der omfatter den beskyttede aktive ingrediens i kombination med en anden aktiv ingrediens.
               
            Konklusion
      
         
                   
               
               
                  
               
               
                  	Artikel 4 og 5 i Europa-Parlamentets og Rådets forordning (EF) nr. 469/2009 af 6. maj 2009 om det supplerende beskyttelsescertifikat
                     for lægemidler skal fortolkes således, at når et »produkt« bestående af en aktiv ingrediens var beskyttet ved et grundpatent,
                     og indehaveren heraf kunne støtte ret på beskyttelsen i henhold til dette patent i forhold til dette »produkt« med henblik
                     på at modsætte sig markedsføringen af et lægemiddel indeholdende denne aktive ingrediens kombineret med en eller flere andre
                     aktive ingredienser, kan et supplerende beskyttelsescertifikat, der er udstedt for selv samme »produkt«, efter udløbet af
                     grundpatentet gøre det muligt for indehaveren at modsætte sig en tredjemands markedsføring af et lægemiddel indeholdende nævnte
                     produkt til en anvendelse af »produktet« som lægemiddel, der er givet tilladelse til inden udløbet af nævnte certifikat.